钦定古今图书集成/理学汇编/文学典/第161卷 > 《徐师曾文体明辩》 > 《跋韩忠献王帖》前人
## 钦定古今图书集成/理学汇编/文学典/第161卷 > 《徐师曾文体明辩》 > 《跋韩忠献王帖》前人

右韩忠献王《答司马文正公手书》，其前二幅盖熙宁
四年春文正自雍移许时也，后二幅则归洛矣。二公
在嘉祐中，固已忠义相许，及治平初，忠献画陕西义
军之策，文正肆论其非，略无假借。已而自劾，至于三
奏六申中书。前辈“周而不比，和而不同，大抵如此。暨
王介甫得政，时异事变，尺牍酬答，孜孜以为国为宗”、
社，为天下为祷，大忠大义，执鞭欣慕，忠献岂受辞相
悦哉？使当时见之，可以动悟人主，后世观之，可以廉
贪立懦。彼为“无使齐年知，无使上知”之语者，读此，颡
其泚矣。窦君即舜卿也。淳熙三年十一月二十日，奉
敕同文正曾孙权吏部侍郎伋斋祠璿玑观。出示此
帖，敬题其后。